Sot janë shënuar rreth 108 raste me koronavirus, sipas raportit të fundit nga IKSHPK, shkruan Gazeta Metro.
Ndërsa 11 pacientë janë shëruar nga koronavirusi.
Ky është numri më i lartë në javët e fundit, derisa Kosova ka raportuar edhe 17 raste me variantin Omicron.
Raporti i plotë:
Ministria e Shëndetësisë, sipas të dhënave nga Instituti Kombëtar i Shëndetësisë Publike të Kosovës, informon:
Në 24 orët e fundit janë dhënë 2.161 doza të vaksinës kundër COVID-19.
Prej fillimit të vaksinimit në të gjitha qytetet e Kosovës janë dhënë 1.677.000 doza të vaksinës.
Deri më sot 784.166 qytetarë janë vaksinuar me dozën e dytë.
Nga 6.169 testime, 108 qytetarë kanë rezultuar pozitiv me virusin COVID-19.
Gjatë 24 orëve të fundit, nuk është shënuar asnjë rast i vdekjes.
Sot janë shëruar 11 qytetarë, derisa numri i përgjithshëm i të shëruarve është 158.078.
Në total numri i rasteve aktive është 637./gazetametro.net